# אסגארד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אסגרד הוא אחד מתשעת העולמות במיתולוגיה הנורדית ונמצא במקום הגבוה ביותר ביקום הנורדי. עולם זה היה מקום מושבה של קבוצת האלים הידועה כאייסיר עד שהושמד במהלך הראגנארוק. במקור היה אסגרד שמה של הטירה החשובה ביותר בעולם זה, ואילו העולם עצמו נקרא גודהיים (Godheim). אולם בעקבות בלבול אשר שרר בקרב החוקרים הראשונים, הוחלף המונח גודהיים באסגרד במרבית המקורות.

המקום נשמר על ידי האל היימדייל ועל ידי טירה מרכזית מוקפת בחומות אימתניות. במרכז העולם נמצא מישור אידוול (נקרא גם מישור אידה), בו נפגשים האלים במטרה לדון בעניניהם. האלים נאספים באולם גלאדסהיים ואילו האלות באולם וינגולף. פגישות נערכות גם ליד באר אורד. בטירה המרכזית נמצא בין היתר גם אולם ואלהלה אליו זכאים להיכנס רק גיבורי מלחמה מתים, שם ישבו עם אודין וימתינו לראגנארוק בו יילחמו לצד האלים. כדי להגיע לאסגרד מעולם בני האדם (מידגרד) חייב הלוחם לחצות את ביפרוסט, גשר הקשת בענן המחבר את שתי העולמות.

## [עריכה] בניית החומה של אסגרד

בעקבות מלחמה בין שתי קבוצות האלים, האייסיר והואניר, נהרסה חומת הטירה והיה צריך לבנות חומה חדשה. האלים, למרות מיומנותם בבנית היכלות מפוארים, לא ששו לבצע מלאכה זו. זר, שהגיע דרך גשר הביפרוסט, הציע לבנות מחדש את החומה תוך שנה וחצי ודרש בתמורה את ידה של פרייה, אלת הפריון, את השמש והירח. אודין לא הסכים לתנאים אלה ולוקי הציע פשרה לפיה המלאכה תסתיים תוך שישה חודשים. הזר הסכים בתנאי שסוסו הקסום הקרוי סוודילפרי יוכל לעזור לו והאלים נעתרו לדרישתו. העבודה התקדמה בקצב מהיר, שכן הסוס היה מסוגל להעביר מעמסות גדולים וכבדים מאד. האלים חששו כי המלאכה תסתיים בזמן והם יהיו חייבים בתשלום שהבטיחו. כדי להיחלץ ממצב זה, שינה לוקי את צורתו לצורת סוסה ופיתה את הסוס הרחק ממקום העבודה. במשך הלילה, רדף הסוס אחר לוקי ובעליו רדף אחריו. הזר, אשר לא עמד בלוח הזמנים, זעם והתגלה כענק כפור והאל ת'ור הרגו. סוסו של הענק סוודילפרי הצליח לבסוף להשיג את לוקי וכך נולד סלייפניר, סוסו בעל שמונה הרגלים של אודין.

ישנו חוסר ודאות לגבי שמו של הענק. יש הטוענים כי שמו היה הרימתורס (Hrimthurs). אולם אחרים מציינים כי השם הרימתורס מציין רק את השתייכותו השבטית לענקי הכפור (שזאת משמעות השם - שילוב של h)rim) כפור וthurs ענק) ואילו שמו האמיתי לא ידוע.

## [עריכה] קישורים חיצוניים

- תיאור אסגרד - בשיר Asgard מתוך האלבום Secret of the Runes של להקת ת'ריון (Therion)
- תיאור הומוריסטי של אסגרד (באנגלית)
- תיאור גרסה שונה של אסגרד - על פי הקומיקס Immortal Thor של Marvel. כוללת מידע מקיף ומפות על עולם הקומיקס המבוסס על המיתולוגיה הנורדית.

מקור: http://he.wikipedia.org../../../%D7%90/%D7%A1/%D7%92/%D7%90%D7%A1%D7%92%D7%90%D7%A8%D7%93.html

קטגוריה: מיתולוגיה נורדית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Anglo Saxon
- Català
- Česky
- Dansk
- Deutsch
- Ελληνικά
- Esperanto
- Español
- Eesti
- Suomi
- Français
- Hrvatski
- Íslenska
- Italiano
- 日本語
- Lietuvių
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Svenska
- Türkçe
- Tiếng Việt
- 中文